**UPUTSTVO ZA PODNOSIOCE PRIJAVE**

|  |
| --- |
| **TRANSFER ZA INSTITUCIJE NAUKE I KULTURE OD ZNAČAJA ZA BIH****Javni poziv za finansiranje/sufinansiranje programa i projekata u oblasti nauke koje realiziraju institucije nauke i kulture od značaja za Bosnu i Hercegovinu u 2024. godini** |
| 1 | **Opis problema u određenoj oblasti koja je predmet finansiranja** | Unapređivati naučno-istraživačku i istraživačko-razvojnu djelatnost u Federaciji BiH. |
| 2 | **Opći i posebni ciljevi Programa, koji je predmet javnog poziva, i prioriteti sa osnovnim i specifičnim programskim oblastima za dodjelu budžetskih sredstava** | Podrška institucijama nauke i kulture od značaja za Bosnu i Hercegovinu, kroz podršku programima i projektima kojima se osigurava kontinuitet njihovog rada i održavanje djelatnosti na dostignutom nivou. Podrška projektima koji imaju za cilj unaprijeđenje obrazovnog sistema, kvalitete naučnog rada i naučnih baza, te prosperitetan i inkluzivan društveni razvoj. |
| 3 | **Ukupna vrijednost Programa i iznosi predviđeni za pojedine programske oblasti, najniži i najviši finansijski iznos koji može biti dodijeljen za pojedini program ili projekt i po mogućnosti očekivani broj programa ili projekata koji će se finansirati iz Programa, odnosno pojedinih programskih oblasti** | **Ukupna vrijednost Programa: 900.000,00 KM**Najniži i najviši finansijski iznos koji može biti dodijeljen za pojedini program ili projekt:najniži iznos: 5.000,00 KM, najviši iznos: 100.000,00 KM. |
| 4 | **Potencijalni podnosioci prijava (ciljna grupa) koji imaju pravo da podnesu prijavu** | Zemaljski muzej BiH, Umjetnička galerija BiH, Nacionalna i univerzitetska biblioteka BiH, Muzej književnosti i pozorišne umjetnosti BiH, Historijski muzej BiH, Kinoteka BiH, Biblioteka za slijepa i slabovidna lica u BiH |
| 5 | **Prihvatljive aktivnosti za provođenje programa ili projekta** | Isključivo aktivnosti u cilju realizacije projekata koje su navedene u projektnom planu. |
| 6 | **Prihvatljivi troškovi koji se mogu finansirati dodijeljenim sredstvima** | - honorari učesnika u projektu; - nabavka opreme/softvera/literature potrebne za realizaciju; - smještaj i ishrana za učesnike događaja; - neophodne usluge drugih institucija; - prevoz u zemlji i inostranstvu u cilju realizacije projekta; - nabavka potrošnog materijala za realizaciju projekta;- tehnička priprema i štampanje naučnih djela/zbornika radova/ promotivnih materijala za događaje;- troškovi pripreme i izdavanja elektronskog izdanja djela;- iznajmljivanje dvorane/prostora za održavanje događaja; - iznajmljivanje opreme za realizaciju događaja;- troškovi simultanog prevođenja; - naknade za provođenje laboratorijskih i sličnih ispitivanja; - kopiranje, skeniranje i umnožavanje materijala;- iznajmljivanje opreme i studija i troškovi produkcije; - troškovi oglašavanja na društvenim medijima;- troškovi objave naučnog rada;- troškovi kotizacije. |
| 7 | **Procent ili iznos sredstava koji se odnosi na finansiranje administrativnih troškova** | Maksimalno do 1% od ukupno dodjeljenog iznosa za pojedini program po Javnom pozivu (poštarina, bankarske naknade). |
| 8 | **Neprihvatljivi troškovi koji se ne mogu finansirati dodijeljenim sredstvima** | Režijski troškovi koji nisu povezani sa realizacijom projekta, advokatske i notarske usluge i sl. |
| 9 | **Pravila vidljivosti (promocija programa, projekata i rezultata) koja se trebaju poštovati u provođenju programa ili projekta** | * U realizaciji svih projekata obavezno istaknuti logo i naznačiti da je Ministarstvo finansiralo/sufinansiralo projekat.
* Na skupove, konferencije, promocije i sl. koje je finansiralo/sufinansiralo Ministarstvo obavezno pozvati predstavnike Ministarstva.
* Svi projekti koji budu odobreni u okviru ovog programa i realizirani u decembru 2024. godine smatrat će se integralnim dijelom programa obilježavanja ovogodišnjeg Dana nauke u Federaciji BiH, te su aplikanti kojima budu dodjeljena sredstva obavezni da to navedu u svojim promotivnim i drugim projektnim materijalima namjenjenim javnosti, kao i u medijskim istupima, te o tome informišu Ministarstvo.
 |
| 10 | **Opis postupka administrativne provjere (selekcije) prijave (uslovi koje podnosioci prijave trebaju zadovoljavati kako bi mogli konkurisati za dodjelu budžetskih sredstava)** | * Administrativnom provjerom se utvrdi ispunjavanje kriterija Javnog poziva u smislu odgovarajućih korisnika sredstava po programima, vrste troškova i iznosa koji se traže od Ministarstva, te priložene dokumentacije.
* Ukoliko se prilikom selekcije utvrdi formalni nedostatak u smislu dostavljanja nepotpisane ili neovjerene dokumentacije (obrazaca ili pratećih dokumenata za dokazivanje određenih činjenica traženih javnim pozivom), Ministarstvo će pozvati aplikanta da utvrđeni nedostatak otkloni u roku od 8 dana. Opis projekta i finansijski plan projekta nije moguće dopunjavati.
* Projektni prijedlog treba imati dostižne mjerljive ciljeve u realnom vremenskom okviru.
* Rezultati, ishodi i uticaji projekta moraju biti jasno definisani.
* Monitoring i evaluacija projekta moraju biti jasno opisani.
 |
| 11 | **Opis postupka odabira programa i projekata koji će biti finansirani** | Ocjenu naučnog sadržaja podnijetih prijava u pogledu originalnosti, aktuelnosti, kvaliteta predloženih istraživanja, vrijednosti i primjenjivosti očekivanih rezultata, podobnosti podnosioca prijave i odgovornog istraživača (voditelja projekta), rokova, ukupne ocjene projekata izvršit će Savjet za nauku Federalnog ministarstva obrazovanja i nauke. |
| 12 | **Razlozi, rokovi i način podnošenja i rješavanja prigovora** | Prigovori na I fazu (selekcija prijava) se mogu uložiti u roku od osam dana od dana objave na web stranici Ministarstva.Prigovori na II fazu (rezultati) se mogu uložiti u roku od petnaest dana od dana objave na web stranici Ministarstva.Prigovori se podnose pismeno na adresu Federalnog ministarstva obrazovanja i nauke na način opisan pod tačkom 16. ovog Uputstva. |
| 13 | **Opis postupka ugovaranja odabranih programa i projekata** | Sa korisnicima sredstava, federalni ministar obrazovanja i nauke će potpisati posebne ugovore o realizaciji dodijeljenih sredstava, kojim će se regulirati način i rokovi utroška sredstava i izvještavanje. |
| 14 | **Opis postupka praćenja provođenja programa ili projekata** | U skladu sa ugovorom o realizaciji projekta, korisnik je obavezan dostaviti izvještaj sa dokazima o namjenskom utrošku sredstava. Ukoliko Korisnik sredstava ne dostavi izvještaj o namjenskom utrošku dodijeljenih sredstava ili sredstva utroši nenamjenski, Ministarstvo će putem nadležnih organa poduzeti odgovarajuće mjere u skladu sa zakonom. |
| 15 | **Okvirni kalendar provođenja svih postupaka** | Juli – decembar 2024. godine |
| 16 | **Datum objave javnog poziva i rok za podnošenje prijava, adresa i način dostave prijave programa ili projekta, te rokovi i način komunikacije sa davaocem budžetskih sredstava tokom trajanja javnog poziva** | **Datum objave Javnog poziva: 12.07.2024. godine****Rok za podnošenje prijava: 31.08.2024. godine****Adresa:** FEDERALNO MINISTARSTVO OBRAZOVANJA I NAUKE, Dr. Ante Starčevića bb (Hotel „Ero“), 88 000 MostarSa napomenom: „Za Javni poziv INSTITUCIJE NAUKE I KULTURE – ne otvarati“**Način dostave prijave programa ili projekta:**Zahtjev sa kompletnom dokumentacijom obavezno se podnosi u istoj koverti u 2 odvojena i uvezana primjerka (original i kopija) putem pošte. Obavezno na koverti navesti podatke pošiljaoca.**Rokovi i način komunikacije sa davaocem budžetskih sredstava tokom trajanja javnog poziva:**Informacije se mogu dobiti u toku trajanja Javnog poziva svakim radnim danom od 8.00 do 16.00 sati u Sektoru za nauku i tehnologije na broj telefona: 036/355-716 ili email adresu: mladen.prusina@fmon.gov.ba |